Derek Prince'i Teenistus
Keskmes on rist - 2
Osa 1/2
See on teine osa teemast "Keskmes on rist".
Eelmises osas tõin välja kolm peamist põhjust,
miks peame risti tähelepanu keskmes hoidma,
miks Jumala plaan ja meie pääste ei toimi, kui risti pole.
Need on kolm põhjust selleks:
1. Rist esindab ühte täielikult piisavat ohvrit,
mille läbi on Jumal lahendanud iga vajaduse ja
ei ole mingit teist alust ta hoolitsuse eest.
2. Risti läbi võime vastu võtta üleloomuliku armu,
mida vajame, et elada nii nagu Uus Testament ette näeb.
Ilma selle armuta seisame silmitsi standardiga,
mille järgi on liiga raske elada.
3. Risti põhjal vallandab Jumal üleloomuliku kinnituse oma Sõnale,
mis on osa Uue Testamendi sõnumist - võimsad imed ja tunnustähed.
Ja ainult siis, kui evangeeliumi- sõnumil on see tõestus,
võime öelda koos Paulusega, et oleme täielikult kuulutanud.
Tahan anda veel kolm põhjust, miks vaja risti kõige keskmes.
Kolmas neist on kahes osas.
Kui liita esimesed ja teised kolm, saame kuus ja kui kuues on kaks,
saame kokku 7.
Kui olen seitse kokku saanud, siis olen alati rahul,
ei pea rohkem otsima.
Järgmine põhjus on äärmiselt tähtis. Vaenlane loodab,
et me seda iialgi ei avastaks ja teeb kõik,
et me seda ei mõistaks ega rakendaks.
See põhjus on, et risti tõttu on saatan täielikult kaotanud.
Risti läbi saavutas Jeesus saatana täieliku, pideva,
tagasivõtmatu kaotuse.
Saatan ei saa seda muuta, ta mõistis seda liiga hilja,
sest kui ta korraldas Jeesuse surma ristil, korraldas ta oma kaotuse.
Sellest ajast alates teeb ta kõik selleks, et seda tõsiasja hägustada
ja hoida seda koguduse silme eest.
Kui lähed saatana vastu oma elus või mingis olukorras
ühelgi teisel alusel, kui sel, et Jeesus võitis ta ristil,
siis kaotad. Sest ta on palju tugevam ja kavalam
kui meie omaenda tarkuses ja jõus.
Kurjadest vaimudest vabastamise teenistuses,
mille juurde Issand mind 30 aastat tagasi juhatas,
avastasin üsna pea, et deemoneid ei huvita me teoloogia,
me konfessioon - kui ütleme, et olen nelipühilane
või baptist - neid ei huvita see üldse.
Kui aga toetud sellele, mis Jeesus tegi ristil,
siis on see tõesti nii - deemonid usuvad ja värisevad.
Olen näinud neid mitmeid kordi värisemas,
kui näidata neile saatana kaotust, mida ta risti kaudu koges.
Vaatame Koloslastele 2:13-15, see on päris keeruline tekst,
mul pole aega seda põhjalikult selgitada,
kuid usun, et Püha Vaim annab teile selge pildi.
Kl 2:13-15 "Ning teid, kes olite surnud üleastumistes
ja oma ihu ümberlõikamatuses - teid on Jumal koos Kristusega
elavaks teinud, andestades meile kõik üleastumised,
kustutades ära meie võlakirja koos määrustega, mis olid meie vastu,
ning selle on ta kõrvaldanud, naelutades selle risti külge.
Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses."
Jätke järg sellesse kohta, vaatame seda veel,
kuid pöörame korraks Luuka 11:21-22, see on tähendamissõna,
see selgitab õpetuslikult lahti Koloslastele 2 mõtte.
Jeesus ütleb: "Kui tugev relvastatud vägimees valvab oma elamut,
siis ta vara on rahus. Aga kui temast tugevam tuleb ta kallale
ja võidab tema, siis võtab ta ära tema sõjavarustuse,
mille peale ta lootis, ja jagab laiali temalt saadud saagi."
Siin on pilt inimesest, kes on türann, rõhuja,
tal on tugev kindlus, kus ta on kõige valitseja.
Kindlusesse on ta hulgaliselt röövsaaki kuhjanud
inimestelt, keda ta on rõhunud. Tal on ka hulgaliselt orje,
keda ta kamandab.
Seal ta istub, täies relvastuses, olles enda arvates võitmatu.
Kuid teine mees, kes on tugevam, tuleb ta vastu, võidab ta,
ja pane tähele - võtab kõik ta relvad ja siis
vabastab ta vangid ja rüüstab ta varanduse.
Kes on see esimene tugev mees?
Saatan. Ja teine tugev mees?
Jeesus.
See on väike tähendamissõna sellest, mida Jeesus tegi.
Saatan valitses kõike - ta oli inimkonna orjastanud,
röövis meilt kõik varanduse ja õnnistuse,
mis Jumal oli meie jaoks plaaninud ja istus seal võitmatuna.
Siis aga tuli Jeesus, ja ilma igasuguste sõjarelvadeta,
risti läbi, saavutas Jeesus täieliku, püsiva, tagasivõtmatu
võidu saatana üle.
Kui Jeesus ta võitis, võttis Ta kõik ta relvad ja
ütles siis vangidele, et nad on vabad ja
võivad endale minnes saaki ka kaasa võtta.
See on Jeesuse enda pilt sellest, mis Ta risti peal saavutas.
Vaatame uuesti Koloslastele 2:13-15 ja näeme, kuidas Ta seda tegi.
Arvan, et see meeldib mulle mu filosoofia tausta tõttu.
Sellest on ka natuke kasu - olen õppinud arutlema.
Ei saa sellel pikemalt peatuda, kuigi mulle see meeldiks.
Vaata Kl 2:15, Jeesus tegi relvituks valitsused ja meelevallad.
Kelle omad need olid?
Saatana. Samadest käib jutt ka Ef 6:12,
kus öeldakse: "Meil ei tule ju võidelda inimestega, vaid
meelevaldade ja võimudega, selle pimeduse maailma valitsejatega.."
Jeesus võitis nad ja tegi relvituks, ja häbistas neid avalikult.
Peame mõistma, mis alusel Ta seda tegi,
sest kuni me seda ei mõista, võime seda teoreetiliselt uskuda,
kuid praktiliselt rakendada ei saa.
Mis on saatana suur relv inimkonna vastu?
Kindlasti on mitmeid vastuseid, kuid aktsepteerin vaid ühte:
süütunne.
Annan väikse pildi, minu väljamõeldud,
mis võis juhtuda ammu-ammu, kes teab, mitmeid sajandeid tagasi.
Teame, et vähemalt Iiobi aegadel oli saatanal ligipääs Jumalale,
sest kui inglid tulid aru andma oma tegemistest,
oli saatan ka seal.
See on tema moodi, ta ütleb:
"Jumal, tean, et tegin valesti, tulen ikka su ligiollu."
Saan sellest aru nii, et ainus, kes saatanat märkas,
oli Issand.
Sest Paulus ütleb, et ta võib ilmuda ka valguse inglina.
Siis mäletate, et Jumal ja saatan rääkisid Iiobist.
On sul ehk hea meel, et nad sinust ei rääkinud.
Näen, et saatan on häbematu, vastuhakkav, hoopleja, lobiseja.
Vahel kujutan saatanat ette Jumalale ütlemas:
"Tead Jumal, tean, et oled õige, õiglane, püha Jumal,
ja tean, et mina olen mässaja, ja näete seda tulejärve,
mis pole taevas ega maa peal, seal täielikus pimeduses.
Tean, et mu tulevik on seal, olen selle ära teeninud, ei vaidle.
Tahan öelda vaid üht, näed neid inimesi,
kelle Sa tegid enda näo järgi, keda armastad nii väga,
olen neist ka endasugused vastuhakkajad teinud, tead seda küll.
Jumal, pea meeles, kui saadad minu sinna tulejärve,
siis su õiglus nõuab, et saadad ka nemad,
pea see meeles, enne kui mind mu inglitega seal hävitad."
Kujutasin ette, et Jumal vaikib. Vahel on saatana puhul
kõige parem mitte vaielda, see solvab teda, kui teda väldid,
see ärritab teda.
Jumal ei öelnud midagi, kuid Tal oli plaan.
See oli Jeesus. Nii et tuleb Jeesus,
Ta on viimane Aadam,
Ta samastub täielikult aadamliku inimkonnaga.
Saatan ajab Teda taga, võitleb kätte Ta surma,
kuid kui Ta sureb, esindab Ta kogu aadamlikku inimkonda
ja kogu me süü pannakse Ta peale, Ta kannab kogu karistuse
ja kui Ta sureb ja maetakse, kaob me süü,
kui usume Temasse. Peame selle vastu võtma usu läbi.
Mõistate, mis Jumal teinud on - Ta on loonud võimaluse,
et inimkond saab tulejärvest hoiduda,
kuid oma õigluses võib Ta meile andestada ja karistada saatanat.
Ja Piiblis pole kuskil kirjas, et saatanal oleks mingi teine saatus
kui tulejärv.
Jeesus ei võtnud enda peale inglite loomust,
Ta ei võtnud inglite kohta, Ta on viimane Aadam,
Ta võttis kogu inimkonna koha, ja ainult aadamliku inimkonna.
Veel üks asi, milleks arvan, et igavik on liiga lühike -
on mõista, miks Jumal inimkonnast nii väga hoolis.
See on üks hämmastavamaid fakte Piiblis.
Kui loed Piiblit ja kunagi ei hämmastu,
arvan, et sa pole seda mõistnud. See on üks hämmastav raamat.
Ja selle alusel, mis Jeesus tegi, võib Jumal nüüd õiglaselt
saatanat karistada ja õiglaselt vastu võtta need,
Jeesuse ohvri nende eest.
Meid mõistetakse õigeks vaid siis, kui toetume ohvrile.
Jumal tegi Jeesuse surma läbi kahte asja, et meid vabastada süüst:
1. Ta hoolitses mineviku eest. Ef 2:13 ütleb:
"..andestades meile kõik üleastumised."
Kõik me sõnakuulmatuse teod said karistuse Jeesuses,
seega Jumal saab oma õiglusele vastavalt meile andeks anda.
Nii et minevik on puhas. Kui tõesti usud Jeesusesse,
oled vastu võtnud Ta hoolitsuse, ei ole midagi minevikust
kirjas sinu vastu. Iga kuri tegu, mis eales tegid,
on eemaldatud, Jumal on visanud need unustuste merre ja
öelnud, et Ta ei mäleta neid enam.
Nagu Corrie ten Boom ütles: Jumal pani üles sildi
"Kalapüük keelatud!"
Nii tegi Jumal me minevikuga.
Kõigil siin, kes usute Jeesusesse, peaks olema kindel teadmine,
et kõik su mineviku patud on täielikult andeks antud ja
neid ei tuletata enam iialgi meelde.
Kui sul on aga patte, mida pole tunnistanud,
siis see ei kehti. Lahendus on need tunnistada.
Kui tunnistame oma patud, on Jumal ustav ja õiglane ja
andestab me patud ja puhastab meid kõigest ülekohtust.
Jumal peab siiski tuleviku eest hoolitsema,
muidu hakkame uuesti pattu tegema.
Jumala lahendus tulevikule on keerukam.
Ta on eemaldanud Moosese Seaduse kui tingimuse õigsuse saamiseks.
Autor ütleb, et Jumal naelutas seaduse koos määrustega ristile.
Üks laul ütleb, et me patud on naelutatud risti külge.
Ma pole selles päris kindel. Kuid tean kindlalt,
et seadus naelutati risti külge.
Kui aga tuleme risti juurde ja liigume edasi,
oleme väljaspool Seaduse ala, me pole enam Seaduse all,
oleme vabad selle nõudmistest. Vaatame seda järgmises teemas.
Mis on praegu õigsuse tingimuseks?
Me ei pea enam Seadust järgima, sest keegi meist ei suudaks seda,
see on väga keeruline, palju nõudmisi.
Kui ühe sõnaga kokku võtta, mis see oleks?
usk või uskumine - midagi muud pole vaja.
Mitte reeglite jälgimist, vaid usku.
Vaatame Roomlastele 4, seal tuuakse Aabraham näiteks.
1Ms 15:6 ütleb, et Aabraham uskus Jumalat, see arvati talle õigsuseks -
tema usk.
Paulus ütleb Rm 4:22-25 "Seepärast see arvestatigi talle õiguseks.
Aga et see arvestati talle õiguseks, ei ole kirjutatud üksnes tema pärast,
vaid ka meie pärast, kellele see samuti arvestatakse,
sest me usume temasse, kes äratas surnuist üles meie Issanda Jeesuse,
kes loovutati meie üleastumiste pärast ja
äratati üles meie õigekssaamise pärast."
Oleme Aabrahamiga samas kategoorias, kui usume, mis Jeesus tegi ristil -
Ta anti surma kätte me üleastumiste tõttu, Ta maksis hinna,
Ta äratati üles me õigeksmõistmise tõttu, et saaksime õigeks.
Siis on õigus määratud meile usu põhjal nagu Aabrahamilegi,
ta ei saanud õigsust tegude tõttu, ta polnud Seaduse all.
Ka meile ei anta seda tegude põhjal, vaid seetõttu, mida usume.
Usk on ainus alus õigusele, mida Jumal aktsepteerib.
Jumal ei lase meil mitte midagi lisada sellele tingimusele,
see pole usk ja veel midagi: usk ja Seadus,
usk ja kogudus, usk ja ristimine, usk ja head teod,
vaid usk ja nagu öeldakse, "sola fide" -
"ainult usu läbi" - see oli reformatsiooni
suur taasavastatud tõde. Ei usu, et nad kõik taastasid,
kuid seda tõde nad mõistsid - saame õigeks ainult usu kaudu,
sest Jumal on tühistanud Moosese Seaduse kui õigsuse tingimuse
ja pole ka ühegi teise seadusega asendanud.
Olen õpetanud seda nii palju kordi ja näinud kristlasi hämmingus.
Olen sellega harjunud, samas on see evangeelimi keskne tõde.
Hämmastav on, kui paljud usuvad evangeeliumit, kuid ei mõista seda.
Veel üks kirjakoht Ef 2:14, jällegi see, mis Jeesus tegi ristil:
"Sest tema on meie rahu, kes on mõlemad liitnud üheks.."
Kes mõlemad? Juudid ja mittejuudid.
"..ja lõhkunud maha vaheseina - see tähendab vaenu - oma ihu kaudu,
kui ta muutis kehtetuks käskude Seaduse.." Sellest piisab.
Ta muutis kehtetuks oma ihus oma surma läbi käskude Seaduse,
seega muutis kehtetuks ka vaenu.
Seadus ei too rahu, vaid vaenu.
Kõigepealt juudi ja mittejuudi vahele, juba u 3500 aastat.
Siin on juudid, arvavad olevat õiged selle läbi,
siin ülejäänud ja ei käitu nii,
ja arvame, et oleme sama õiged, võib-olla paremadki.s
Siis toob Seadus vaenu ka Jumala ja inimese vahele.
Kui tuleme Seaduse alla ja murrame seda,
saame Jumala vaenlasteks.
Meie õigsuse saamiseks pidi Jumal panema kõrvale Moosese Seaduse.
Siin ütleb: Seadus, mis sisaldab käske.
Võid vaadata veel NIV tõlget, see ütleb seda väga selgelt.
Enamus tunneb end kui uppuvat meest, kes hoiab kinni puulauast,
milleks on Seadus. Kui laseme lahti, upume ära.
Aga peamegi uppuma ja jälle tõusma, sest puulauast ei piisa.
Mis on õigekssaamise võti, ühe sõnaga?
Usk. Sellest on imeline lugu Luuka 22,
viimsel söömaajal, Jeesus hoiatab Peetrust,
et ta salgab Teda kolm korda tol õhtul ja Ta ütleb Peetrusele,
Lk 22:31,32 "Siimon, Siimon, vaata, saatan on väga püüdnud
sõeluda teid nagu nisu! Aga mina olen sinu pärast Jumalat palunud.."
Mis Ta palus?
Et ta Teda ei salgaks? Ei.
Et ta usk ei lõpeks. "Peetrus, teed palju halbu asju,
kuid kui usud edasi, siis kannan sind läbi."
Hea uudis! Kui me vaid edasi usume,
kannab Jumal meid läbi. Meil võivad olla probleemid,
ebaõnnestumised, kuid me usk on meile õigsuseks.
Kui vaadata Aabrahami, siis ta tegi palju valesid asju pärast seda.
Ta lasi oma naise viia paganlikku haaremisse - see pole ju hea.
Jumal ei kiitnud seda heaks, kuid isegi sel ajal
oli ta usk talle õigsuseks.
Kui sa sellelegi pihta saad, võid kergendatult hingata.
Ma ei mõtle, et Jumal julgustaks meid halbu asju tegema,
kuid kui tahame siiralt teha, mis Ta soovib,
isegi kui teeme valesti, arvestatakse usk meile õigsuseks.
Rahune maha, sa ei pea kinni hoidma,
lihtsalt usu edasi, ja ongi kõik!
Selle läbi on Jumal võimaldanud meil olla vabad süütundest.
Saatanal pole meid risti tõttu millegagi süüdistada.
Vaatame Roomlastele 5:1 "Et me nüüd oleme saanud õigeks usust,
"Nii ei ole nüüd enam mingit hukkamõistu.."
Mitte mingit hukkamõistu. On see nendele, kes peavad Seadust?
Ei, vaid "..neile, kes on Kristuses Jeesuses."
Minu arusaamist mööda, õpetasin Roomlaste kirjast hiljuti,
on esimesest kaheksanda peatükini palverännak - Rooma palverännak.
8. peatükk on sihtpunkt, kuhu peaksime kõik pürgima
Vaimu poolt juhitud elus.
Selle kõrgpunkt on igavene, lahutamatu ühendus Jeesusega.
Kaheksas peatükk on aga võidupeatükk.
Kuid on vaid üks sissepääs -
esimene salm: "Nii ei ole nüüd enam mingit hukkamõistu.."
Kui oled hukkamõistu all, ei saa sa elada Roomlaste 8-s.
Enamus kristlasi on ikka ja jälle hukkamõistu all.
Ja nad kaotavad. Nad ei jää sinna peatükki,
sest nad pole õppinud, kuidas olla vaba hukkamõistust.
Vaatame hetkeks Ilmutuse 12, siin on hea pilt me vaenlasest.
Mõned usuvad, et see on juba juhtunud,
mina usun, et see on alles tulemas. Ma ei vaidle selle üle.
See kirjeldab, kuidas saatan ja ta inglid taevast välja visatakse,
siis ütleb salm 10: "Ja ma kuulsin suurt häält taevast hüüdvat:
"Nüüd on käes pääste ja vägi ning meie Jumala kuningriik
ning tema Kristuse meelevald, sest välja on heidetud
me vendade süüdistaja, kes süüdistab neid Jumala ees päeval ja ööl."
Kui see on alles ees, siis see näitab, kus saatan on
ja mis ta praegu teeb. Mis ta teeb?
Ta süüdistab meid. Sellepärast on sul sellised
halvad, sügavad, tujukad tunded.
Sinu ümber on loodud süütunde atmosfäär ja
pead õppima sellega tegelema. Miks ta meid süüdistab?
Tahab meile tõestada, et oleme süüdi.
Võid öelda: miks Jumal teda ei takista?
Usun, et Jumala vastus on: olen andud sulle väe teda takistada,
ja ma ei tee sinu eest seda, mida saad ise teha.
Järgmine salm ütleb, kuidas teda peatada.
Õed-vennad, kui mu kõne maksaks, siis sellist summat pole olemas,
mida saaks maksta selle eest, mis nüüd räägin.
See on lahendus süütunde vastu. Mis see on?
"Nemad on ta ära võitnud.." Kelle?
Märkate otsest konflikti Jumala rahva ja saatana vahel.
"Nemad on ta ära võitnud."
Mõned räägivad, et saatan ei tekita kristlastele probleeme,
see pole sugugi nii ega piibellik.
"Nemad on ta ära võitnud Talle vere läbi
ning oma tunnistuse sõna läbi." Usun, et see tähendab järgmist:
Me võidame saatana, kui tunnistame isiklikult seda,
mis Jumala Sõna ütleb, et Jeesuse veri teeb meie heaks.
See on meie tunnistus.
Vana lepingu all selleks, et kasutada paasatalle verd,
mis andis neile kaitse kohtumõistmise eest,
pidid nad piserdama verd uksepiitadele.
Nad võisid kasutada selleks vaid üht asja -
väikest kimpu taime, iisopit. Kastsid taime kaussi,
piserdasid verd ja nad pääsesid.
Meie jaoks on Jeesuse veri juba valatud,
Kristus, me paasatall, on ohverdatud, veri on olemas.
Kuidas seda kasutame, kus vajame?
Mis on meie iisop? Vastus on selles salmis.
Meie tunnistus.
Oma tunnistuse läbi rakendame verd seal, kus elame.
Nii et võidame saatana, kui tunnistame isiklikult seda,
mis Jumala Sõna ütleb, et Jeesuse veri me heaks teeb.
Kahjuks pole aega näidata teile tunnistusi,
kuid Piibel ütleb, et oleme lunastatud saatana käest
Jeesuse vere läbi.
Piibel ütleb, et veri puhastab meid kõigest patust.
Oleme pühitsetud vere läbi, lunastatud vere läbi.
Siin on juba neli asja. Tunnista neid.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik